નાબાર્ડ અમદાવાદના સી.જી.એમ. શ્રી સુનિલ ચાવલા રાજકોટ જીલ્લાના સાંસદશ્રી મોહનભાઇ કુંડારીયા, બેંકના તમામ ડિરેકટરઓ હાજર રહેલ. સભામાં બેંકના ચેરમેન જયેશ રાદડિયાએ બેંકની કામગીરીની માહિતી આપતા જણાવેલ કે સહકારી ક્ષેત્રના માર્ગદર્શક દિગ્ગજ ખેડૂત તેના, પોરબંદર મતવિસ્તારના સાંસદ, સહકારી ક્ષેત્રના ભીષ્મ પિતામહ એવા આ બેંકના પૂર્વ ચેરમેન શ્રી વિઠલભાઇ રાદડિયા કે જેઓએ આ બેંકમાં ર૩ વર્ષ સુધી ચેરમેન પદ શોભાવી બેંકને ટોચ ઉપર પહોંચાડેલ છે અને રાજકોટ તથા મોરબી જીલ્લાના ખેડૂતો માટે અસંખ્ય ખેડૂતલક્ષી પ્રવૃીતઓ કરી ખેડૂતોને મદદરૂપ થયેલ છે. તેઓની નાદુરસ્ત તબિયતના કારણે આ બેંકના બોર્ડ ઓફ ડિરેકટર્સએ મારા ઉપર વિશ્વાસ મૂકી મને બેંકના ચેરમેન તરીકેની જવાબદારી સોંપેલ છે. શ્રી વિઠલભાઇ રાદડિયાએ આ જીલ્લામાં સહકારીતાની સાથે ખેડૂતોના વિકાસ માટે જે મશાલ પ્રજવલિત કરેલ છે તે મશાલ કાયમી માટે પ્રજવલિત રહે અને બેંક સાથે જોડાયેલ તમામ ખેડૂતો તથા ગ્રાહકોના વિકાસની સાથે સાથે આ બેંકનો પણ અવિરત વિકાસ જાળવી રાખવા તમામ પ્રયત્નો કરવા હું કટિબદ્ધતા વ્યકત કરૂ છું. આ બેંકે ૧૮૮ શાખાઓના નેટવર્ક સાથે રાજકોટ તથા મોરબી જીલ્લાના નાનામાં નાના અને છેવાડાના ગામડાઓમાં બેંકની શાખાઓ કાર્યરત કરી ગ્રામ્ય વિસ્તારના ખેડૂતોને સ્થાનિક લેવલે બેન્કીંગ સેવાઓ પૂરી પાડેલ છે અને ભવિષ્યમાં પણ જરૂરીયાત મુજબ નવી શાખાઓ ખોલવાનું બેંકનું આયોજન છે.